Tööaja määratlemine
Tööaeg on ajavahemik, mille jooksul töötaja teeb tööd, on tööandja käsutuses ning tegutseb või täidab oma kohustusi (Euroopa Parlamendi ja nõukogu direktiiv 2003/88/EÜ). See definitsioon on väga laiamõisteline, mistõttu tekib selle tõlgendamise ja määramisega tihti probleeme. Selleks, et tööaja mõiste oleks kõigile arusaadav, on Euroopa Kohus andnud täiendavad tõlgendused läbi pretsedentide. Euroopa Liidu õigusaktid peavad olema igale liikmesriigile ühtselt arusaadavad, et asjakohaseid õigusi ja kohustusi oleks võimalik riigisiseselt korrektselt rakendada.